CELEX: 62007CJ0475
Neizpolnitev obveznosti države
Davek na električno energijo
Direktiva 2003/96/ES
Člen 21(5), prvi pododstavek
Nastanek obveznosti plačila davka

Neizpolnitev obveznosti države – Nesprejetje ukrepov, potrebnih za uskladitev s členom 21(5) Direktive Sveta 2003/96/ES z
dne 27. oktobra 2003 o prestrukturiranju okvira Skupnosti za obdavčitev energentov in električne energije (Besedilo velja
za EGP) (UL L 283, str. 51), v predvidenem roku – Nastanek obveznosti plačila davka na električno energijo.
Izrek
1)
Republika Poljska s tem, da do 1. januarja 2006 ni uskladila svojega sistema obdavčitve električne energije – glede nastanka
obveznosti plačila davka na električno energijo – z zahtevami iz člena 21(5), prvi pododstavek, Direktive Sveta 2003/96/ES
z dne 27. oktobra 2003 o prestrukturiranju okvira Skupnosti za obdavčitev energentov in električne energije, kakor je bila
spremenjena z Direktivo Sveta 2004/74/ES z dne 29. aprila 2004, ni izpolnila obveznosti iz te direktive.
2)
Republiki Poljski se naloži plačilo stroškov.